CELEX: 32002D0844
Language: el
Date: 2002-10-23 00:00:00
Title: 2002/844/ΕΚ: Απόφαση της Επιτροπής, της 23ης Οκτωβρίου 2002, για την τροποποίηση της οδηγίας 2001/14/ΕΚ όσον αφορά την ημερομηνία αλλαγής του πίνακα δρομολογίων για σιδηροδρομικές μεταφορές (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 3997]

Avis juridique important

|

32002D0844

2002/844/ΕΚ: Απόφαση της Επιτροπής, της 23ης Οκτωβρίου 2002, για την τροποποίηση της οδηγίας 2001/14/ΕΚ όσον αφορά την ημερομηνία αλλαγής του πίνακα δρομολογίων για σιδηροδρομικές μεταφορές (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 3997]  

Επίσημη Εφημερίδα αριθ. L 289 της 26/10/2002 σ. 0030 - 0030

Απόφαση της Επιτροπήςτης 23ης Οκτωβρίου 2002για την τροποποίηση της οδηγίας 2001/14/ΕΚ όσον αφορά την ημερομηνία αλλαγής του πίνακα δρομολογίων για σιδηροδρομικές μεταφορές[κοινοποιηθείσα υπό τον αριθμό Ε(2002) 3997](Κείμενο που παρουσιάζει ενδιαφέρον για τον ΕΟΧ)(2002/844/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2001/14/ΕΚ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2001, σχετικά με την κατανομή της χωρητικότητας των σιδηροδρομικών υποδομών και τις χρεώσεις για τη χρήση σιδηροδρομικής υποδομής, καθώς και με την πιστοποίηση ασφαλείας(1), και ιδίως το άρθρο 34,Εκτιμώντας τα ακόλουθα:(1) Στο παράρτημα ΙΙΙ της οδηγίας 2001/14/ΕΚ ορίζεται το χρονοδιάγραμμα για τη διαδικασία κατανομής της χωρητικότητας στη σιδηροδρομική υποδομή και διευκρινίζεται ότι οι μεταβολές του πίνακα δρομολογίων πραγματοποιούνται, κάθε έτος, τα μεσάνυχτα του τελευταίου Σαββάτου του Μαΐου.(2) Οι διαχειριστές των υποδομών και οι σιδηροδρομικές επιχειρήσεις προτείνουν, για λόγους εμπορικής εκμετάλλευσης, τη μεταβολή της ημερομηνίας ωραρίου και τον καθορισμό της, κάθε έτος, το Δεκέμβριο.(3) Θα πρέπει κατά συνέπεια να τροποποιηθεί το παράρτημα ΙΙΙ της οδηγίας 2001/14/ΕΚ.(4) Τα μέτρα που προβλέπονται στην παρούσα απόφαση συμμορφούνται προς τη γνώμη της επιτροπής που συγκροτήθηκε δυνάμει της οδηγίας 2001/14/ΕΚ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η παράγραφος 2 του παραρτήματος ΙΙΙ της οδηγίας 2001/14/ΕΚ αντικαθίσταται από το ακόλουθο κείμενο: "2. Η μεταβολή του πίνακα δρομολογίων πραγματοποιείται τα μεσάνυχτα του δεύτερου Σαββάτου του Δεκεμβρίου. Εφόσον γίνονται μεταβολές ή αναπροσαρμογές μετά τον χειμώνα, ιδίως για να ληφθούν, κατά περίπτωση, υπόψη, αλλαγές δρομολογίων της επιβατικής κίνησης σε περιφερειακό επίπεδο, αυτές πραγματοποιούνται τα μεσάνυχτα του δεύτερου Σαββάτου του Ιουνίου καθώς και, κατά περίπτωση, σε άλλες χρονικές στιγμές μεταξύ των ημερομηνιών αυτών. Οι διαχειριστές των υποδομών δύναται να συμφωνήσουν σε διαφορετικές ημερομηνίες και, στην περίπτωση αυτή, ενημερώνουν την Επιτροπή σε περίπτωση που ενδέχεται να επηρεαστεί η διεθνής κίνηση.".Άρθρο 2Η παρούσα απόφαση θα ισχύσει για τον πίνακα δρομολογίων του 2003, με έναρξη τις 14 Δεκεμβρίου 2002. Εξαιτίας του ιδιαίτερου ρυθμιστικού συστήματος στη Μεγάλη Βρετανία, δύναται το Ηνωμένο Βασίλειο να την εφαρμόσει από τον πίνακα δρομολογίων του 2004, με έναρξη το Δεκέμβριο του 2003, υπό τον όρο ότι δεν επηρεάζονται οι λοιπές διατάξεις της οδηγίας, ιδίως δε οι αναφερόμενες στη συνεργασία σε διεθνές επίπεδο.Άρθρο 3Η παρούσα απόφαση απευθύνεται προς τα κράτη μέλη.Βρυξέλλες, 23 Οκτωβρίου 2002.Για την ΕπιτροπήLoyola De PalacioΑντιπρόεδρος(1) ΕΕ L 75 της 15.3.2001, σ. 29.